"诸暨道中五首"是宋代诗人葛绍体创作的一组七言绝句.诸暨道中五首其一 寒雨路从岩涧出,晴天才见越山川.谁怜昨日经行地,回首苍茫起暮烟. 诸暨道中五首其二 路分杭越号牌头,行客东西各自谋.总是春晴好天气,野花山鸟亦风流. 诸暨道中五首其三 两畔绿杨卧碧溪,人家一带绿杨堤.门开恰出市行路,山在屋头谁肯栖. 诸暨道中五首其四 晓烟晴日过枫桥,桥面山尖春半娇.一簇谁家嫩杨柳,淡黄襟带学宫腰. 诸暨道中五首其五 极目田畴似掌平,远山依约画难成.天宽地大空明处,渐近稽山接帝城.